open-index/open-wikipedia-markdown huggingface dataset:
სესარ ვალიეხო

**სესარ აბრაამ ვალიეხო მენდოსა** (, დ. 16 მარტი, 1892, სანტიაგო-დე-ჩუკო —  გ. 15 აპრილი, 1938, პარიზი) — პერუელი პოეტი, მეამბოხე და ნოვატორი.

## ბიოგრაფია
დაიბადა პერუს ანდებში, ინდიელ–ესპანური არმოშობის მრავალშვილიანი ღარიბ ოჯახში. 1910–1915 წწ. სწავლობდა ლიტერატურას ტრუხილიოს თავისუფალ უნივერსიტეტში. 1922 წელს ცრუ ბრალდების საფუძველზე დააკავეს და 4 თვე გაატარა ციხის კედლებში.  1923  წელს გადავიდა პარიზში, სადაც დაუახლოვდა ფრანგ, ესპანელ და ლათინოამერიკელ სიურრეალისტებს (ვისენტე უიდობრო, პაბლო ნერუდა, ტრისტან ტცარა). 1927 წელს ესტუმრა სსრკ-ს. 1928 წელს გაწევრიანდა პერუს კომუნისტურ პარტიაში. ესპანეთის სამოქალაქო ომში მხარს უჭერდა რესპუბლიკელებს.  

გარდაიცვალა 1938 წელს პარიზში, დაკრძალულია მონპარნასის სასაფლაოზე. 

## რესურსები ინტერნეტში
*Human Potential: The Life and Work of César Vallejo
*Information about Vallejo from the Academy of American Poets
*Griffin Poetry Prize biography, including audio and video clips of Guillermo Verdecchia reading Clayton Eshleman's translation of Vallejo's *Guitar*

## სქოლიო
კატეგორია:პერუელი მწერლები
კატეგორია:დაბადებული 1892
კატეგორია:გარდაცვლილი 1938
კატეგორია:XX საუკუნის პერუელი პოეტები
კატეგორია:პერუელი ჟურნალისტები
კატეგორია:პერუელი ესეისტები
კატეგორია:პერუელი მთარგმნელები
კატეგორია:პერუელი დრამატურგები
კატეგორია:კომუნისტი მწერლები
კატეგორია:კომუნისტი პოეტები
კატეგორია:პერუელი მამაკაცი პოეტები
კატეგორია:მწერლები ანბანის მიხედვით
მელაშვილები

**მელაშვილი** — ქართული გვარი. გავრცელებულია რაჭაში (სოფლები სადმელი, კვაცხუთი, კვაშხიეთი).

## წარმომადგენლები
*აჰმედ ოზქანი — ქართველი საზოგადო მოღვაწე თურქეთში.
*ირაკლი მელაშვილი — საქართველოს რესპუბლიკის პირველი მოწვევის უზენაესი საბჭოს წევრი

## ლიტერატურა
* ი. მაისურაძე, ქართული გვარ-სახელები,    გვ.  108, თბ. 1990

*
სოპრანო

thumb|პირველი ოქტავის "დო"-დან მესამე ოქტავის "დო"-მდე
**სოპრანო** ( < ) — ქალის ყველაზე მაღალი ხმა, რომელსაც ყველაზე დიდი ვოკალური დიაპაზონი აქვს ყველა ხმას შორის. სოპრანოს ხმის დიაპაზონი (სამეცნიერო სანოტო აღნიშვნით) დაახლოებით C (C4) = 261 ჰც -დან "მაღალ A" (A5) = 880 ჰც -მდეა საგუნდო მუსიკაში, ან "სოპრანო C" (C6, შუა C-ზე ორი ოქტავით მაღლა) = 1046 ჰც ან უფრო მაღლა საოპერო მუსიკაში. ოთხნაწილიან ქორალის სტილის ჰარმონიაში სოპრანო უმაღლეს ხმას იღებს, რომელიც ხშირ შემთხვევაში მელოდიას უწევს თანხლებას .სოპრანოები ოპერაში მთავარ პარტიებს ასრულებენ, მაგრამ მათ თანამედროვე მუსიკაშიც ხშირად ვხვდებით. სოპრანოს ხმის ტიპი ძირითადად არსებობს რამდენიმე სახის, ესენია: კოლორატურული სოპრანო, ლირიკული სოპრანო და დრამატული სოპრანო.

მინი

## ეტიმოლოგია
სიტყვა "სოპრანო" მომდინარეობს იტალიური სიტყვიდან "სოპრა" (ზემოდან) იქიდან გამომდინარე, რომ ადამიანის ხმის ყველაზე მაღალი ტიპია, ხშირად საოპერო დადგმებში ქალის მთავარ როლებში ვხედავთ. ტერმინი ხშირ შემთხვევაში ქალებს მიემართება, თუმცა რიგ შემთხვევებში მამაკაცებსაც. "სოპრანისტი" არის ტერმინი, რომელიც მიემართება ისეთ კონტრტენორ მამაკაცებს, რომლებსაც შეუძლიათ სოპრანოს ვოკალურ დიაპაზონში სიმღერა, ხოლო ტერმინი "კასტრატო" მიემართება კასტრირებულ მამაკაც მომღერლებს, ძირითადად XVI, XVII და XVIII საუკუნეებში, "ტრებლი" ისეთი ბიჭი სოპრანოა, რომელსაც გარდატეხის ასაკამდე არ მიუღწევია და ჯერ კიდევ შეუძლია ამ დიაპაზონში სიმღერა.

ტერმინი "სოპრანო" ასევე დაფუძნებულია ლათინურ სიტყვა "სუპერიუსზე", რომელიც, სოპრანოს მსგავსად, ადამიანის ხმებში უმაღლეს ხმას აღნიშნავს. სიტყვა განსაკუთრებით გამოიყენებოდა საგუნდო და სხვა მრავალხმიან მუსიკაში XIII-XVI საუკუნეების მიჯნაზე.

## ლიტერატურა
* Stark, James (2003). *Bel Canto: A History of Vocal Pedagogy*. University of Toronto Press. ISBN 978-0-8020-8614-3. 
* Aronson, Arnold Elvin; Bless, Diane M. (2009) *Clinical Voice Disorders*, 4th, New York: Thieme Medical Publishers, გვ. 278. ISBN 978-1-58890-662-5.
* McKinney, James (1994). The Diagnosis and Correction of Vocal Faults. Genovex Music Group. ISBN 978-1-56593-940-0. 

## სქოლიო
კატეგორია:მუსიკალური ტერმინები
ხუან ანტონიო პესეტი

**ხუან ანტონიო პესეტი** () — (დ. 11 ივნისი,  1809, ლიმა, პერუ — გ. 24 მარტი, 1879, ლიმა, პერუ) — პერუელი  სამხედრო და პოლიტიკური მოღვაწე.  ეკავა პერუს პრემიერ-მინისტრის, ვიცე-პრეზიდენტისა და პრეზიდენტის (ორჯერ)  თანამდებობები.  

## ბიოგრაფია
დაიბადა 1809 წელს პერუელი ექიმის, ჟურნალისტის, მწერლის, პარლამენტარისა და დამოუკიდებლობისათვის ომის გმირის ხოსე პესეტ მონელიას ოჯახში.  მისი პაპა 1765 წელს საფრანგეთიდან გადასახლდა პერუში.

## ლიტერატურა
* Basadre, Jorge: *Historia de la República del Perú. 1822 - 1933*, Octava Edición, corregida y aumentada. Tomo 2. Editada por el Diario "La República" de Lima y la Universidad "Ricardo Palma". Impreso en Santiago de Chile, 1998.
* Chirinos Soto, Enrique: *Historia de la República (1821-1930)*. Tomo I. Lima, AFA Editores Importadores S.A, 1985.
* Tauro del Pino, Alberto: *Enciclopedia Ilustrada del Perú*. Tercera Edición. Tomo 11. MEN-OJE. Lima, PEISA, 2001. ISBN 9972-40-160-9
* Vargas Ugarte, Rubén: *Historia General del Perú*. Octavo y Noveno Tomo. Primera Edición. Editor Carlos Milla Batres. Lima, Perú, 1971.
* Varios autores: *Historia del Perú*. Lima, Lexus Editores, 2000. ISBN 9972-625-35-4

კატეგორია:პერუს პრეზიდენტები
კატეგორია:დაბადებული 11 ივნისი
კატეგორია:დაბადებული 1809
კატეგორია:გარდაცვლილი 24 მარტი
კატეგორია:გარდაცვლილი 1879
კატეგორია:გადატრიალების შედეგად თანამდებობიდან გადაყენებული ლიდერები
პუნოს რეგიონი

**პუნო** — რეგიონი პერუში. ქვეყნის სამხრეთ-აღმოსავლეთ ნაწილში. აღმოსავლეთით მას ესაზღვრება ბოლივია, ჩრდილოეთით – მადრე-დე-დიოსის რეგიონი, დასავლეთით – კუსკოს და არეკიპას რეგიონები, სამხრეთ-დასავლეთით – მოკეგას რეგიონი და სამხრეთით ტაკნას რეგიონი. დედაქალაქი – პუნო, რომელიც გეოგრაფიულად მდებარეობს ალტიპლანოს მთიანეთში, ტიტიკაკას ტბის სიახლოვეს.

## გეოგრაფია 
პუნოს რეგიონი განლაგებულია კოლაოს პლატოზე. ტიტიკაკას, მსოფლიოში ზღვის დონიდან ყველაზე მაღლა მდებარე სანაოსნო ტბის დასავლეთი ნაწილი, სწორედ პუნოს რეგიონს ეკუთვნის. რეგიონის  ტერიტორიის 70 %-ს ანდების მთები იკავებს, ხოლო დანარჩენს, ამაზონის ტყეები.

კლიმატი ცივი და მშრალია, ოთხთვიანი წვიმების სეზონით. მეორე მხრივ, ტყეებში კლიმატი საკმაოდ თბილია. რეგიონის წყლის რესურსებს შეადგენს ტიტიკაკას ტბა, 50 ლაგუნა და 300-მდე მდინარე. არის აგრეთვე მნიშვნელოვანი პოტენციალის მქონე მიწისქვეშა წყლები.

## ტურიზმი 
პუნოს რეგიონში ტურიზმი საკმაოდ მძლავრადაა განვითარებული. არსებობს უამრავი ტურ-ოპერატორი და სასტუმრო, დაწყებული დაბალი და დამთავრებული უმაღლესი კლასით.

## ადმინისტრაციული დაყოფა 
რეგიონი დაყოფილია 13 პროვინციად, რომლებიც თავის მხრივ შედგება 107 რაიონისაგან. ეს პროვინციები თავიანთ დედაქალაქებითურთ შემდეგია:

* ასანგარო (ასანგარო)
* კარაბაია (მაკუსანი)
* ჩუკუიტო (ხული)
* ელ-კოლიაო (ილავე)
* უანკანე (უანკანე)
* ლამპა (ლამპა)
* მელგარი (აიავირი)
* მოო (მოო)
* პუნო (პუნო)
* სან-ანტონიო-დე-პუტინა (პუტინა)
* სანდია (სანდია)
* სან-რომანი (ხულიაკა)
* ჯუნგუიო (ჯუნგუიო)

## ისტორია 
ადრეულ ხანაში, კოლაოს პლატო დასახლებული იყო აიმარას ხალხებით, კეჩუას ხალხი აქ მოგვიანებით დასახლდა. აიმარას კულტურა, რომელიც ასევე ცნობილია, როგორც პუტინა, პრე-ესპანური რეგიონის ყველაზე მეტად გავლენიანი კულტურა იყო.

მეფის-ნაცვალობის პერიოდში, პუნოზე გადიოდა ერთადერთი გზა ბოლივიაში მოსახვედრად. 1870 წელს, გაიხსნა პუნო-არეკიპას რკინიგზა, რამაც საშუალება მისცა ტიტიკაკას ტბაზე ნაოსნობის დაწყებას. 2007 წელს, რეგიონში ჩამოვარდა მეტეორი, რომელმაც დააზიანა დარიშხანის საბადო, რამაც ადგილობრივების მოწამვლა გამოიწვია.

## მიმდინარე მოვლენები 
2008 წლის მარტში, რეგიონის პრეზიდენტმა ერნან ფუენტესმა განაცხადა, რომ ის ეძებს გზას პერუს შემადგენლობიდან გამოსასვლელად და დამოუკიდებელი სახელმწიფოს ჩამოსაყალიბებლად. პერუს პრემიერ-მინისტრმა, ხორხე დელ კასტილიომ ეს ფაქტი შეაფასა, როგორც „გარედან წაქეზებული“. ამასთან, მთავრობამ ოფიციალურ განცხადებაში ფუენტესი დაადანაშაულა, რომ ის შეკრულია ვენესუელის პრეზიდენტ უგო ჩავესთან და ბოლივიის პრეზიდენტ ევო მორალესთან.

კატეგორია:პერუს რეგიონები
კატეგორია:პუნოს რეგიონი
ლამბაიეკეს რეგიონი

**ლამბაიეკე** — რეგიონი პერუში. მისი ფართობია 14 231.3 კმ². მოსახლეობა 1 091 535 (2004 წლის მონაცემებით). რეგიონის დედაქალაქია ჩიკლაიო. ლამბაიეკეს აღმოსავლეთიდან ესაზღვრება წყნარი ოკეანე და პერუს შემდეგი რეგიონები: ჩრდილოეთიდან  პიურა, სამხრეთიდან ლა-ლიბერტადი, ხოლო აღმოსავლეთით კახამარკა.

რეგიონის მთავარი ბუნებრივი რესურსებია: ბრინჯი, შაქრის ლერწამი და ნაყოფი. 

## რესურსები ინტერნეტში
კატეგორია:პერუს რეგიონები
აგვისტოს 5 დღე

**აგვისტოს 5 დღე** () — 2011 წლის ამერიკული მხატვრული ფილმი, რომელიც ასახავს 2008 წლის რუსეთ-საქართველოს ომს, ე. წ. „აგვისტოს ომს“. ფილმის რეჟისორი და თანაპროდიუსერია ფინური წარმოშობის ამერიკელი რეჟისორი ლაური მაურიც ჰარიოლა, რომელიც უფრო ცნობილია როგორც რენი ჰარლინი. გადაღებები დაიწყო 2009 წლის ოქტომბერში წალკაში საქართველოს მთავრობასთან თანამშრომლობით. შესაბამისმა სამხედრო სტრუქტურებმა უზრუნველჰყვეს გადაღების პროცესი სათანადო სამხედრო ამუნიციით, ეკიპირებით და ტექნიკით. საქართველოს პრეზიდენტმა მიხეილ სააკაშვილმა გადამღებ ჯგუფს ნება მისცა, გამოეყენებინათ მისი სამუშაო ოფისი − პრეზიდენტის სასახლე გადაღებებისთვის.

გადაღებები მიმდინარეობდა აგრეთვე გორში, ვაზიანსა და თბილისში. ფილმში მონაწილეობენ: ენდი გარსია (პრეზიდენტი მიხეილ სააკაშვილი), რუპერტ ფრენდი (ამერიკელი ჟურნალისტი თომას ანდრესი), იონათან შეხი (ოფიცერი რევაზ ავალიანი), ველ კილმერი (საქართველოში მომუშავე ნიდერლანდელი ჟურნალისტი) და სხვა მსახიობები.

დასრულებული ნამუშევრის პრემიერა გაიმართა ვალენსიის კინოფესტივალზე, 2011 წლის აპრილში. 2011 წლის 5 ივნისს საქართველოს კინოთეატრებში ფილმის პრემიერა გაიმართა. ლონდონური პრემიერა გაიმართა 7 ივნისს.

## რესურსები ინტერნეტში 
* 
* 
* 
* 
* 
* 

## სქოლიო 
კატეგორია:2011 წლის ფილმები
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:რენი ჰარლინის ფილმები
კატეგორია:სამხედრო ფილმები
პერუს მთავრობა

**პერუს მთავრობა**  ჩამოყალიბდა  1993 წლის კონსტიტუციაზე დაყრდნობით და  წარმოადგენს საპრეზიდენტო, წარმომადგენლობით დემოკრატიულ რესპუბლიკას.

## აღმასრულებელი ხელისუფლება
მოქმედი კონსტიტუციის თანახმად, სახელმწიფოსა და მთავრობის მეთაურია პერუს პრეზიდენტი (*Presidente de la República*). საპრეზიდენტო ვადა შეადგენს 5 წელს. ერთი და იგივე პირი პრეზიდენტად შეიძლება არჩეულ იქნას ზედიზედ მხოლოდ ორჯერ. ამჟამად, მოქმედი პრეზიდენტია ოლიანტა უმალა (2011)

## სასამართლო ხელისუფლება
სასამართლო ხელისუფლების მთავარი ორგანოა რესპუბლიკის უზენაესი სასამართლო, რომლის იურისდიქციაც მთელს ქვეყანაზე ვრცელდება. იერარქიულად მეორე დონე ესაა უმაღლესი სასამართლო, მისი იურისდიქცია ვრცელდება პერუს რეგიონებზე. მესამე დონეს წარმოადგენს პირველი ინსტანციის სასამართლო, რომლის იურისდიქციის ქვეშაც არიან პერუს პროვინციები. პერუს საამართლო ხელისუფლების მეოთხე და ყველაზე დაბალ დონეს წარმოადგენს ე.წ. მშვიდობის სასამართლოები, რომლელთა იურისდიქციაც მხოლოდ თითო რაიონზე ვრცელდება.

## არჩევნები 
საინტერესოა, რომ პერუში არჩევნებში მონაწილეობის მიღება სავალდებულოა. საარჩევნო პროცესს წარმართავს ცენტრალური საარჩევნო კომისია და ეროვნული საარჩევნო შტაბი.

## რესურსები ინტერნეტში
*ოფიციალური საიტი
*აშშ-ის სახელმწიფო დეპარტამენტი

კატეგორია:პერუს მთავრობა
აშშ-ის საპრეზიდენტო არჩევნები (1820)

**1820 წლის აშშ-ის საპრეზიდენტო არჩევნები** იყო მესამე და ბოლო არჩევნები აშშ-ის ისტორიაში, რომელშიც კანდიდატი პრაქტიკულად კონკურენტის გარეშე მონაწილეობდა. (წინა ორი 1789 და 1792 წლების არჩევნები იყო, რომლებშიც ჯორჯ ვაშინგტონი სერიოზული ოპოზიციის გარეშე მონაწილეობდა.) 

პრეზიდენტი ჯეიმზ მონრო და ვიცე-პრეზიდენტი დანიელ ტომპკინსი სერიოზული საარჩევნო კამპანიის გარეშე აირჩიეს.

კატეგორია:აშშ-ის საპრეზიდენტო არჩევნები
ფიბი ტონკინი

**ფიბი ჯეინ ელიზაბეთ ტონკინი** (; დ. 12 ივლისი, 1989, სიდნეი) — ავსტრალიელი მსახიობი და მოდელი. ცნობილია შესრულებული როლებით ტელესერიალებში „H2O უბრალოდ დაამატე წყალი“, „საიდუმლო წრე“ და „ვამპირის დღიურები“.

## ადრეულ ცხოვრება
4 წლის ასაკიდან მონაწილეობას იღებდა სხვადასხვა საცეკვაო კურსებზე. 12 წლის ასაკიდან გაიარა სხვადასხვა კურსები ავსტრალიის ახალგაზრდათა და უორფის თეატრებში. გადაღებულია რამდენიმე სარეკლამო რგოლში. ტონკინი აგრეთვე გამოჩნდა მაილს ფიშერის მუსიკალურ ვიდეორგოლში სახელწოდებით „არ დაანებო წასვლა“. 2012 წელს მეგობართან, ტერეზა პალმერთან ერთად შექმნა საიტი ჯანმრთელობაზე.

## მოღვაწეობა
2005 წლის დეკემბრიდან ფიბი ტონკინი ასახიერებდა კლეო სერტორის როლს ავსტრალიურ ტელესერიალში „H2O უბრალოდ დაამატე წყალი“, სადაც მოთხორბილია სამი თინეიჯერი გოგონას ცხოვრება, რომლებიც ქალთევზებად გადაიქცნენ. სერიალის პრემიერა გაიმართა 2006 წლის 7 ივლისს.

2008 წელს ტონკინი ნომინირებული იყო AACTA-ს ჯილდოზე. ამასთან, ტონკინი გამოჩნდა რამდენიმე ავსტრალიურ სატელევიზიო შოუში: „Packed to the Rafters“ და „Home and Away“. 2010 წლის სექტემბერში შედგა მისი დებიუტი ავსტრალიურ ფილმში „შემოჭრა: ბრძოლა სამოთხისთვის“, სადაც იგი მდიდარ ფიონა მაქსველს განასახიერებს. იმავე წლის აგვისტოში ტონკინი მონაწილეობდა საშინელებათა ფილმში „ცუნამი 3D“

2011 წლის იანვარს ტონკინი გადავიდა ლოს-ანჯელესში. 2011 წლის მარტიდან იგი მონაწილეობას იღებდა The CW-ს ტელესერიალს „საიდუმლო წრე“ ფეი ჩემბერლენის როლში. სერიალის პრემიერა გაიმართა 2011 წლის 15 სექტემბერს და 3.5 მილიონი მაყურებელი მიიზიდა. სერიალი ახალგაზრდა ჯადოქრების ჯგუფის გარშემო მიმდინარეობს, რომლებიც საიდუმლოთი არიან გაერთიანებულნი. სერიალი მთელი ერთი სეზონის განმავლობაში მიმდინარეობდა და 2012 წლის 11 მაისს გადაწყდა, რომ სერიალი აღარ გაგრძელდებოდა.

2012 წლის აგვისტოში ტონკინი ჰეილის როლით შეუერთდა ტელესერიალ „ვამპირის დღიურებს“. სერიალში აგრეთვე მონაწილეობდა მისი მეგობარი კლერ ჰოლტი, რომელიც რებეკა მაიკლსონის როლს ასრულებს.

2013 წლის 11 იანვარს The CW-მ ოფიციალურად გამოაცხადა, რომ იგეგმებოდა სერიალ „ვამპირის დღიურების“ სპინ-ოფის გადაღება, რომლის სახელიც იქნებოდა „ორიგინალები“. 2013 წლის 13 თებერვალს ტელეკომპანიამ ოფიციალურად დაადასტურა, რომ სერიალის, „ორიგინალები“ მსახიობთა შემადგენლობას აგრეთვე შეუერთდებოდა კლერ ჰოლტი.

## რესურსები ინტერნეტში
*
*ფიბი ტონკინი Australiantelevision.net-ზე

## სქოლიო
კატეგორია:დაბადებული 1989
კატეგორია:დაბადებული 12 ივლისი
კატეგორია:ავსტრალიელი ქალი კინომსახიობები
კატეგორია:ავსტრალიელი ქალი ტელემსახიობები
კატეგორია:ავსტრალიელი მოდელები
კატეგორია:XXI საუკუნის ავსტრალიელი ქალი მსახიობები
კატეგორია:ცოცხალი ადამიანები
საქართველოს საავტომობილო მაგისტრალი ს10

[[ფაილი:Gori S 10.JPG|thumb|right|200px| [ს 10] გორში]]
**საქართველოს საავტომობილო მაგისტრალი** - **[ს 10]** - საქართველოს ერთ–ერთი საერთაშორისო ავტომაგისტრალი, რომელიც იწყება გორში და მიემართება ჩრდილოეთით. ცხინვალის, ჯავის და როკის გვირაბის გავლის შემდეგ გადადის რუსეთში. პოლიტიკური მიზეზების გამო ეს ავტომაგისტრალი სოფელ ერგნეთთან დაკეტილია და სატრანზიტოდ არ გამოიყენება.

კატეგორია:საქართველოს გზები
ლიმის რეგიონი

**ლიმა** — რეგიონი პერუში. მისი ფართობია 32 129,31 კმ². მოსახლეობა - 780 881 (2004 წლის მონაცემებით). რეგიონის დედაქალაქია უაჩო. ლიმას აღმოსავლეთიდან ესაზღვრება წყნარი ოკეანე და პერუს შემდეგი რეგიონები: ჩრდილოეთიდან - ანკაში, უანუკო, სამხრეთიდან - იკა და უანაკაველიკა, აღმოსავლეთით - ხუნინი და პასკო, ხოლო დასავლეთით - კალიაო და ლიმის პროვინცია.

რეგიონის ერთ-ერთი ყველაზე მნიშვნელოვანი მდინარეა ჩილონი.

## რესურსები ინტერნეტში
*North Lima Region - ლიმის რეგიონი: სოციალური, კულტურული და ტურისტული ინფორმაცია
*Lima Travel Guide  - ზოგადი ფაქტები და სამოგზაურო ინფორმაცია ლიმის  შესახებ
*Gobierno Regional Lima - ლიმის რეგიონის მთავრობის ოფიციალური საიტი

კატეგორია:პერუს რეგიონები
მელაშვილი

საკუთარი სახელი **მელაშვილი** შეიძლება აღნიშნავდეს ერთ-ერთს ჩამოთვლილთაგან:

* აჰმედ ოზქანი (მელაშვილი) — საზოგადო მოღვაწე (თურქეთი)
* დავით მელაშვილი — ჟურნალისტი, მესტამბე, სახალხო თეატრის მოღვაწე
* თამთა მელაშვილი — მწერალი
* ირაკლი მელაშვილი — პოლიტიკოსი

## იხილეთ აგრეთვე
* მელაშვილები — გვარი საქართველოში

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
კაცუმი ვატანაბე

**კაცუმი ვატანაბე** (დ. 14 ოქტომბერი, 1953, ტოკიო, იაპონია)  — იაპონელი გიტარისტი, ბენდლიდერი, ჯაზფიუჟენის წარმომადგენელი.

## დისკოგრაფია
Kazumi Watanabe has released over 30 studio, live and compilation albums, and several DVDs.

### Studio and live albums
**Infinite* (1971)
**Monday Blues*
**Endless Way* (1974)
**Milky Shade* (1976)
*''Olive's Step* (1977)
**Mermaid Boulevard* (1978)
**Lonesome Cat* (1978)  Denon Records
**Tokyo Joe* (1978)
**Village in Bubbles*
**Kylyn* (1979)
**Kylyn Live* (1979)
**To Chi Ka* (1980)
**Talk You All Tight* (1981)
**Dogatana* (1981)
**Ganesia*
**Mobo, Vol. 1* (1982)
**Mobo, Vol. 2* (1983)
**Mobo Club* (1983)
**Mobo Splash* (1985)
**The Spice of Life* (1987)
**The Spice of Life 2* (1988)
**Kilowatt* (1989)
**Romanesque* (1990)
**Pandora* (1991)
**O.X.O*
**Resonance Vox*
**Jigo-Jtoku*
**Oyatsu* (1994)
**Oyatsu 2* (1995)
**Espirit* (1996)
**Dandyism* (1998)
**Dear Tokyo* (2001)
**One for All* (1999)
**Beyond the Infinite (Kazumi Watanabe album)* (2001)
**Guitar Renaissance* (2003)
**Mo' Bop* (2003)
**Mo' Bop II* (2004)
**Guitar Renaissance 2* (2005)
**Guitar Renaissance 3* (2006)
**Mo' Bop III* (2006)

### Compilations
**Kazumi's Music File 84-94*
**Better Days of Kazumi Watanabe*

### DVDs
**Forbidden Plays* (1998)
**Australia Land of Dreams* (1999)
**The Spice of Life in Concert* (2004)
**Mo' Bop'' (2005)

## რესურსები ინტერნეტში
* ოფიციალური საიტი

კატეგორია:იაპონელი მუსიკოსები
კატეგორია:დაბადებული  14 ოქტომბერი
კატეგორია:დაბადებული 1953
კატეგორია:ცოცხალი ადამიანები
ანასტასია კუზმინა

{{ვერცხლის მედალი|  პიონგჩანი 2018

**ანასტასია კუზმინა** (,  დ. 7 ოქტომბერი, 1984, ტიუმენი, რუსეთის სფსრ) - რუსული წარმოშობის სლოვაკი ბიატლონისტი. 2010 წლის ოლიმპიური ჩემპიონი სპრინტში და არაერთი ჩემპიონატისა და კონტინენტის პირველობის გამარჯვებული ახალგაზრდებს შორის. 2009 წლის მსოფლიო ჩემპიონატის ვერცხლის პრიზიორი მას-სტარტში, იმავე წლის ევროპის ჩემპიონატის ორგზის გამარჯვებული.

## რესურსები ინტერნეტში
* Olympedia

კატეგორია:რუსი ბიატლონისტები
კატეგორია:სლოვაკი ბიატლონისტები
კატეგორია:დაბადებული 7 ოქტომბერი
კატეგორია:დაბადებული 1984
კატეგორია:ცოცხალი ადამიანები
თლია (მრავალმნიშვნელოვანი)

საკუთარი სახელი **თლია** შეიძლება აღნიშნავდეს შემდეგს:

* თლია — სოფელი ჯავის მუნიციპალიტეტში (ვანელის ტერიტორიული ორგანო)
* თლია — სოფელი ჯავის მუნიციპალიტეტში (ყემულთის ტერიტორიული ორგანო)
ლორეტოს რეგიონი

**ლორეტო** — რეგიონი პერუში. ლორეტო ყველაზე დიდია ფართობით პერუს რეგიონებს შორის, მისი ფართობია 368,851.95 კმ². მოსახლეობა - 884,144 (2004 წლის მონაცემებით). რეგიონის დედაქალაქია იკიტოსი. ლორეტო იყოფა 7 პროვინციად და 51 მხარედ. ლორეტოს ესაზღვრება შემდეგი ქვეყნები: ბრაზილია, კოლომბია და ეკვადორი. პერუს რეგიონებიდან მას ესაზღვრება: დასავლეთიდან - ამასონასი და სან-მარტინი, ხოლო სამხრეთითდან - უკაიალი.

რეგიონის მთავარი ბუნებრივი რესურსებია: ბრინჯი, მანიოკი, ტყის რესურსი და ციტრუსი. რეგიონში მიედინება კონტინენტის ყველაზე დიდი და წყალუხვი მდინარე ამაზონი. 

რეგიონში, ამაზონის დაბლობში ბევრი მკვიდრი მოსახლეობა ცხოვრობს.

## იხილეთ აგრეთვე 
*იკიტოსი

## რესურსები ინტერნეტში 
* Peruvian Amazon Research Institute 

## სქოლიო 
კატეგორია:პერუს რეგიონები
კრისტიან ძაკარდო

**კრისტიან ძაკარდო** ( დ. 21 დეკემბერი, 1981) — იტალიელი ფეხბურთელი, მცველი, 2006 წელს იტალიის ნაკრების შემადგენლობაში გახდა მსოფლიო ჩემპიონი. ნაკრების შემადგენლობაში სულ ჩატარებული აქვს 17 მატჩი, გაიტანა 1 გოლი.

## კლუბები
*2000-2001  –  სპეცია
*2001-2004  –  ბოლონია
*2004-2008  –  პალერმო
*2008-2009  –  ვოლფსბურგი
*2009 დან   –  პარმა

კატეგორია:იტალიელი ფეხბურთელები
კატეგორია:დაბადებული 1981
კატეგორია:სერია A-ს ფეხბურთელები
კატეგორია:ვოლფსბურგის ფეხბურთელები
კატეგორია:პალერმოს ფეხბურთელები
კატეგორია:პარმის ფეხბურთელები
კატეგორია:დაბადებული 21 დეკემბერი
კატეგორია:მსოფლიო ჩემპიონები ფეხბურთში
კატეგორია:გერმანიის ბუნდესლიგის ფეხბურთელები
კატეგორია:ცოცხალი ადამიანები
მადრე-დე-დიოსის რეგიონი

**მადრე-დე-დიოსი** — რეგიონი პერუში. მისი ფართობია 85 300.54 კმ². მოსახლეობა - 92 024 (2004 წლის მონაცემებით). რეგიონის დედაქალაქია პუერტო-მალდონადო. მადრე-დე-დიოსი იყოფა 3 პროვინციად და 11 მხარედ. მადრე-დე-დიოსის ესაზღვრება შემდეგი ქვეყნები: ბრაზილია და ბოლივია. პერუს რეგიონებიდან მას ესაზღვრება: დასავლეთიდან — კუსკო, სამხრეთითდან — პუნო, ხოლო ჩრდილოეთიდან — უკაიალი.

რეგიონის მთავარი ბუნებრივი რესურსებია: ბამბა, ყავა, შაქარი, ტყის რესურსი. რეგიონში მიედინება მდინარე მადრე-დე-დიოსი. 

კატეგორია:პერუს რეგიონები
კატეგორია:მადრე-დე-დიოსის რეგიონი
იანძი

**იანძი** *(  — „გრძელი მდინარე“;  )* — მდინარე ჩინეთში, ყველაზე გრძელი მდინარე აზიაში და მესამე მსოფლიოში. მისი სიგრძე 6 418 კმ-ია. სათავეს იღებს ტიბეტის მთიანეთში და ჩაედინება აღმოსავლეთ ჩინეთის ზღვაში, ქალაქ შანხაის სიახლოვეს. იანძი ასევე მსოფლიოს ერთ-ერთი ყველაზე წყალუხვი მდინარეა. მის აუზში ჩინეთის მოსახლეობის ერთი მესამედი ცხოვრობს. 

მდინარე ხუანხესთან ერთად, უდიდესია იანძის მნიშვნელობა ჩინეთის ისტორიაში, კულტურასა და ეკონომიკაში. 

## რესურსები ინტერნეტში 
* მდინარე იანძი, ენციკლოპედია ბრიტანიკა
* ON THINNER ICE 如履薄冰: signs of trouble from the Water Tower of Asia, where headwaters feed into all the great rivers of Asia (by GRIP, Asia Society and MediaStorm)
* Yangtze River Gallery

კატეგორია:ჩინეთის მდინარეები
პასკოს რეგიონი

**პასკოს რეგიონი** — რეგიონი პერუში. მისი ფართობია 25 319.59 კმ². მოსახლეობა - 277 475 (2004 წლის მონაცემებით). რეგიონის დედაქალაქია სერო-დე-პასკო. პასკო იყოფა 3 პროვინციად და 28 მხარედ. პერუს რეგიონებიდან მას ესაზღვრება: დასავლეთიდან - ლიმა, აღმოსავლეთით - უკაიალი, სამხრეთითდან - ხუნინი, ხოლო ჩრდილოეთიდან - უანუკო.

რეგიონის მთავარი ბუნებრივი რესურსებია: ტყვია, თუთია და ვერცხლი.

## ადმინისტრაციული დაყოფა 
thumb|left|პასკოს რეგიონის რუკა.
რეგიონი იყოფა 3 პროვინციად (), ეს პროვინციეი თავის მხრივ იყოფიან 28 მხარედ. 

### პროვინციები 
პასკოს პროვინციების სია:

* დანიელ-ალსიდეს-კარიონი (იანაჰუანკა)
* ოსაპამპა (ოსაპამპა)
* პასკო (სერო-დე-პასკო)

## სქოლიო 
კატეგორია:პერუს რეგიონები
კატეგორია:პასკოს რეგიონი
ბოტულიზმი

250პქ|მინი|ბოტულიზმით დაავადებული ადამიანი 
**ბოტულიზმი** () — მწვავე ინფექციურ-ტოქსიკური დაავადება, რომლის გამომწვევია სპორებიანი ბაცილა (ანაერობული მიკროორგანიზმი — Clostridium botulinum) და მისი ტოქსინი, რომელიც აზიანებს უმთავრესად ცენტრალურ ნერვულ სისტემას. კლოსტრიდია ბინადრობს ცხოველებისა და თევზების ნაწლავებში, გარემოში (ნიადაგში) წარმოქმნის სპორებს (გამძლე ფორმებს) და, ჩვეულებრივ, ნიადაგის მიკროფლორის წარმომადგენელია.

დაავადების განვითარებისათვის საჭიროა, რომ ნიადაგთან ერთად საკვებზე მოხვედრილი სპორა გარდაიქმნას ვეგეტაციურ (ცხოველმყოფელ) ფორმად და პროდუქტში გამრავლებასთან ერთად წარმოქმნას ტოქსინი (შხამი), რომელიც დაგროვდება საკვებში. ამისათვის საჭიროა სათანადო ტემპერატურა, სიმჟავის გარკვეული დონე და რაც მთავარია ანაერობული (უჟანგბადო) პირობები. ასეთი პირობები შეიძლება შეიქმნას ჰერმეტულად დახურულ კონსერვებში, ძეხვში, შებოლილ თევზში, ლორში და სხვა. რადგანაც ტოქსინის დაგროვება დროს საჭიროებს, ახლად დამზადებული პროდუქტები ნაკლებად სახიფათოა.

სპორები ძალზე გამძლე არიან და საათობით დუღილს უძლებენ, მათი ინაქტივაციისათვის საჭიროა 120 C-ზე მაღალი ტემპერატურა. უკვე დაგროვებული ბოტულიზმის ტოქსინი პროდუქტში ინაქტივირდება 100 C-ზე 10-15 წუთი დუღილით.

ბოტულიზმი უმძიმესი დაავადებაა, რომელიც მიმდინარეობს ინტოქსიკაციით (მოშხამვით) და ნერვული სისტემის დაზიანებით. დაავადება ვითარდება ტოქსინიანი პროდუქტის მოხმარებიდან 18-36 საათში, მაგრამ დამოკიდებულია მიღებული ტოქსინის რაოდენობაზე და მერყეობს რამდენიმე საათიდან რამდენიმე დღემდე. დამახასიათებელია მხედველობის გაორება, არტიკულაციისა და ყლაპვის დარღვევა, თვალის ქუთუთოს დამბლა. აღინიშნება აგრეთვე მუცლის ყრუ ტკივილი, გულისრევა, ღებინება, თავბრუსხვევა, პირის სიმშრალე.

მძიმე შემთხვევებში შეიძლება გამოიწვიოს ავადმყოფის დაღუპვა რამდენიმე საათში. მკურნალობა აუცილებელია სტაციონარის პირობებში ანტიტოქსიკური შრატით.

## რესურსები ინტერნეტში
## ლიტერატურა
* Бунин К. В., Диагностика инфекционных болезней, М., 1965; 
* Лукашев И. И., Ботулизм, в кн.: Ветеринарная энциклопедия, т. 1, М., 1968.

კატეგორია:ბაქტერიული დაავადებები
პიურის რეგიონი

**პიურა** — რეგიონი პერუში. მისი ფართობია 35 892.49 კმ². მოსახლეობა - 1 630 772 (2004 წლის მონაცემებით). რეგიონის დედაქალაქია პიურა. პიურა იყოფა 8 პროვინციად და 64 მხარედ. პიურას აღმოსავლეთიდან ესაზღვრება წყნარი ოკეანე და პერუს შემდეგი რეგიონები: ჩრდილოეთიდან - ტუმბესი, სამხრეთიდან - ლამბაიეკე, ხოლო აღმოსავლეთიდან - კახამარკა.

რეგიონის მთავარი ბუნებრივი რესურსებია: ნავთობი, ბამბა, ბრინჯი და ლიმონი. 

კატეგორია:პერუს რეგიონები
კატეგორია:პიურის რეგიონი
მაგდალენა ნოინერი

**მაგდალენა ნოინერი** (, დ. 9 თებერვალი, 1987, გარმიშ-პარტენკირხენი, გფრ) — გერმანელი ბიატლონისტი, მსოფლიოს 6-გზის ჩემპიონი. 2010 წლის ოლიმპიური თამაშების ვერცხლის პრიზიორი სპრინტში. მსოფლიო თასის ისტორიაში საერთო ჩათვლაში ყველაზე ახალგაზრდა გამარჯვებული (სეზონი 2007-08).

კატეგორია:გერმანელი ბიატლონისტები
კატეგორია:დაბადებული 9 თებერვალი
კატეგორია:დაბადებული 1987
კატეგორია:ცოცხალი ადამიანები
აშშ-ის საპრეზიდენტო არჩევნები (1884)

**1884 წლის აშშ-ის საპრეზიდენტო არჩევნები** ბინძური საარჩევნო კამპანიით და პიროვნული დაპირისპირებით აღინიშნა. 1884 წლის 4 ნოემბერს ნიუ-იორკის შტატის გუბერნატორმა გროვერ კლივლენდმა მცირე სხვაობით რესპუბლიკელი ჯეიმზ ბლეინი დაამარცხა. ამ გამარჯვებით იგი 1856 წლის შემდეგ პირველი დემოკრატი გახდა, ვინც არჩევნებში გაიმარჯვა. 

კატეგორია:აშშ-ის საპრეზიდენტო არჩევნები
მარიანო იგნასიო პრადო

**მარიანო იგნასიო პრადო** (; დ.  18 დეკემბერი, 1826, ლიმა, პერუ — გ. 5 მაისი, 1901, პარიზი, საფრანგეთი) — პერუელი  სამხედრო და პოლიტიკური მოღვაწე.  პერუს პრემიერ-მინისტრი 1865–1867 წწ.   ეკავა  პრეზიდენტის თანამდებობა 3–ჯერ.  

## ლიტერატურა
* Basadre, Jorge: *Historia de la República del Perú. 1822 - 1933*, Octava Edición, corregida y aumentada. Tomo 2. Editada por el Diario "La República" de Lima y la Universidad "Ricardo Palma". Impreso en Santiago de Chile, 1998.
* Chirinos Soto, Enrique: *Historia de la República (1821-1930)*. Tomo I. Lima, AFA Editores Importadores S.A, 1985.
* Tauro del Pino, Alberto: *Enciclopedia Ilustrada del Perú*. Tercera Edición. Tomo 11. MEN-OJE. Lima, PEISA, 2001. ISBN 9972-40-160-9
* Vargas Ugarte, Rubén: *Historia General del Perú*. Octavo y Noveno Tomo. Primera Edición. Editor Carlos Milla Batres. Lima, Perú, 1971.
* Varios autores: *Historia del Perú*. Lima, Lexus Editores, 2000. ISBN 9972-625-35-4

კატეგორია:პერუს პრეზიდენტები
კატეგორია:დაბადებული 18 დეკემბერი
კატეგორია:დაბადებული 1826
კატეგორია:გარდაცვლილი 5 მაისი
კატეგორია:გარდაცვლილი 1901
კატეგორია:ლიდერები რომლებმაც ძალაუფლება ხელში აიღეს პუტჩით
ვალენტინ პანიაგუა

**ვალენტინ პანიაგუა** (; დ. 23 სექტემბერი, 1936, კუსკო, პერუ — გ. 16 ოქტომბერი 2006, ლიმა, პერუ) — პერუელი პოლიტიკური მოღვაწე. ფუხიმორის გაქცევის შემდეგ კონგრესმა დაამტკიცა დროებითი პრეზიდენტის თანამდებობაზე, რომელსაც დაევალა ახალი საპრეზიდენტო არჩევნების ორგანიზაცია. პერუს დროებითი პრეზიდენტის მოვალეობა ეკავა 2000 წლის 22 ნოემბრიდან 2001 წლის 28 ივლისამდე. 

## რესურსები ინტერნეტში
* Biography by CIDOB Foundation 
* Article by Angus Reid Consultants dated April 21, 2005: Paniagua, García Top Candidates In Peru 
* *Guardian* obituary, 18 October 2006
* Valentín Paniagua dies (from El Comercio, in Spanish) 

კატეგორია:პერუს პრეზიდენტები
კატეგორია:დაბადებული 23 სექტემბერი
კატეგორია:დაბადებული 1936
კატეგორია:გარდაცვლილი 16 ოქტომბერი
კატეგორია:გარდაცვლილი 2006
ტაკნის რეგიონი

**ტაკნა** — რეგიონი პერუში. მისი ფართობია 16 075.89 კმ². მოსახლეობა - 274 496 კაცი  (2004 წლის მონაცემებით). რეგიონის დედაქალაქია ტაკნა. პერუს რეგიონებიდან მას ესაზღვრება: ჩრდილოეთით - მონკეგა, ხოლო აღმოსავლეთით - პუნო. რეგიონს სამხრეთიდან ესაზღვრება ჩილე. 

რეგიონის მთავარი ბუნებრივი რესურსებია: ბამბა და ყავა.

## ადმინისტრაციული დაყოფა 
thumb|180px|left|ტარატას რეგიონის ადმინისტრაციული დაყოფა
ტაკნა იყოფა 4 პროვინციად და 26 რაიონებად

ტანაკას რეგიონის პროვინციების სია:
* კანდარავე (კანდარავე)
* ხორხე-ბასადრე (ლოკუმბა)
* ტაკნა (ტაკნა)
* ტარატა (ტარატა)

კატეგორია:პერუს რეგიონები
სან-მარტინის რეგიონი

**სან-მარტინი** — რეგიონი პერუში. მისი ფართობია 51 253.31 კმ². მოსახლეობა - 778 545 (2004 წლის მონაცემებით). რეგიონის დედაქალაქია მოიობამბა, ხოლო რეგიონის უდიდესი ქალაქი — ტარაპოტო. პერუს რეგიონებიდან მას ესაზღვრება: დასავლეთიდან - ლა-ლიბერტადი, აღმოსავლეთით - ლორეტო, სამხრეთითდან - უანუკო, ხოლო ჩრდილოეთიდან - ამასონასი.

რეგიონის მთავარი ბუნებრივი რესურსებია: ყავა, კაკაო და ხე-ტყის რესურსი.

## ადმინისტრაციული დაყოფა 
200px|thumb|left|სან-მარტინის რეგიონის პროვინციების რუკა
სან-მარტინი იყოფა 10 პროვინციად და 77 რაიონად

სან-მარტინის პროვინციების სია:
* ბელიავისტა (ბელიავისტა)
* ელ-დორადო (სან-ხოსე-დე-სისა)
* უალიაგა (საპოსოა)
* ლამასი (ლამასი)
* მარისკალ-კასერესი (ხუანხუი)
* მოიობამბა (მოიობამბა)
* პიკოტა (პიკოტა)
* რიოხა (რიოხა)
* სან-მარტინი (ტარაპოტო)
* ტოკაჩე (ტოკაჩე)

კატეგორია:პერუს რეგიონები
კატეგორია:სან-მარტინის რეგიონი
Feinwerkbau

**Feinwerkbau** (; შემოკ. **FWB**) — გერმანული სპორტული იარაღის მწარმობელი ფირმა. იგი აწარმოებს აირშაშხანებს და პისტოლეტებს, ასევე მცირეკალიბრიან შაშხანებს და პისტოლეტებს. კომპანიის შტაბ-ბინა მდებარეობს ნეკარის ობერნდორფში

## ისტორია 
Feinwerkbau Westinger & Altenburger GmbH მეორე მსოფლიო ომის შემდგომ, უფროსმა ინჟინრებმა: კარლ ვესტინგერმა და ერნსტ ალტენბურგერმა დააარსეს.

## რესურსები ინტერნეტში 
* Feinwerkbau-ს ოფიციალური საიტი 

კატეგორია:იარაღის მწარმოებლები
კატეგორია:გერმანიის კომპანიები
დიდების ხელი

thumb|„დიდების ხელი“

**დიდების ხელი**, აგრეთვე ცნობილი როგორც **ჩამოხრჩობილის ხელი** — მაგიის დახმარებით შენახული ჩამოხრჩობილი მკვლელის მოკვეთილი ხელი. ოდესღაც გამოიყენებოდა თილისმად შავი მაგიის შელოცვებში. ამბობდნენ, რომ ეს ეხმარებოდა მძარცველებს სახლებში შეღწევაში. ”დიდების ხელი” იყო მკვლელის იმ დროს მოკვეთილი მარჯვენა ხელი, როდესაც გვამი ჯერ კიდევ ეკიდა სახრჩობელაზე ან მთვარის დაბნელების მომენტში. მას ინახავდნენ სისხლით გაჟღენთილ სუდარაში, რომელიც ორი კვირის მანძილზე ინახებოდა მარილწყლითა და სხვადასხვა სახეობის წიწაკებით გავსებულ თიხის ქილაში. ამის შემდეგ მას აშრობდნენ ვერბენიან (ბალახი, რომელიც ითვლებოდა დემონების განმდევნელად) ღუმელში ან და თაკარა მზეზე, უმჯობესი იყო აგვისტოს მცხუნვარე დღეებში.

ამგვარი დამუშავების შემდეგ თითებს შორის ამაგრებდნენ სანთელს, რომელსაც ”მკვდრის სანთელს” ეძახდნენ. ეს სანთელი მზადდებოდა ჩამომხრჩობილი მკვლელის ქონისგან, ხოლო ფითილად იყენებდნენ მისსავე თმებს. ამგვარი სანთლის დამზადების სხვა მეთოდიც არსებობდა: ”დიდების ხელიდან” გამოწურავდნენ სისხლის, აშრობდნენ და ძირავდნენ ფიჭაში, რათა თვითონ თითები გამოეყენებინათ სანთლებად.

თვლიდნენ, რომ ანთებულ სანთლებს ან მოგიზგიზე თითებს შეეძლოთ მოსიარულე ხალხი გაეშეშებინათ და წაერთვათ მათთვის მეტყველების უნარი. მძარცველები სახლების გატეხვამდე ანთებდნენ ”დიდების ხელს” იმ იმედით, რომ ეს თილისმა მანამ არ მისცემდა სახლში მყოფთ გაღვიძების საშუალებას, სანამ მძარცველები თავიანთ საქმიანობას არ მოათავებდნენ. როდესაც ცერა თითი იწყებდა ქრობას, ეს იმის მაუწყებელი იყო, რომ ვიღაცას სახლში არ ეძინა ან მასზე ვერ მოქმედებდა ჯადო. გადმოცემის თანახმად მოგიზგიზე ”დიდების ხელის” ჩაქრობა შეიძლებოდა მხოლოდ რძის დახმარებით.

ამ ჯადოს გასანეიტრალებლად სახლის პატრონები ამზადებდნენ მალამოს ჭოტის სისხლისგან, თეთრი ქათმების ქონისგან და შავი კატების ნაღველასგან და უსმევდნენ თავიანთი სახლის ზღურბლს.

ჯადოქრებზე ნადირობის ხანაში ”დიდების ხელი” ითვლებოდა გრძნეულთა საქმიანობად. 1588 წელს ორი გერმანელი ჯადოქარი ქალი ნიჩელი და ბესერსი, რომელთაც ბრალი ედებოდათ ჯადოქრობასა და გვამთა ექსჰუმაციაში, იძულებულნი გახდნენ ეღიარებინათ, რომ ისინი ”დიდების ხელის” ანთებით წამლავდნენ დაუცველ ხალხს, რათა მათთვის წაერთმიათ მოძრაობის უნარი. ჯონ ფიანმა, რომელსაც 1590 წელს უმოწყალოდ აწამებდნენ ჯადოქართა სამსჯავროზე შოტლანდიაში, აღიარა, რომ ”დიდების ხელს” იყენებდა ტაძარში შესღწევად, სადაც ეშმაკს მსახურობდა.

## რესურსები ინტერნეტში
* The Hand of Glory and other gory legends about human hands - Edited by D. L. Ashliman.
* Hand of Glory  - Manufacture and use of the Hand of Glory.

კატეგორია:ფოლკლორი
კატეგორია:ევროპული ფოლკლორი
მოკეგუის რეგიონი

**მოკეგუა** — რეგიონი პერუში. მისი ფართობია 15 733.97 კმ². მოსახლეობა - 163 757 (2004 წლის მონაცემებით). რეგიონის დედაქალაქია მოკეგუა, რეგიონში მოსახლეობით ყველაზე დიდი ქალაქია ილო. მონკეგა იყოფა 3 პროვინციად და 20 მხარედ. მონკეგას აღმოსავლეთიდან ესაზღვრება წყნარი ოკეანე და პერუს შემდეგი რეგიონები: ჩრდილოეთიდან - არეკიპა, სამხრეთიდან - ტაკნა, ხოლო აღმოსავლეთით - პუნო.

რეგიონის მთავარი ბუნებრივი რესურსებია: სპილენძი, ზეთისხილი და ავოკადო. რეგიონის ერთ-ერთი მთავარი მდინარეა ტამბო.

## რესურსები ინტერნეტში 
* Gobierno Regional de Moquegua .

კატეგორია:პერუს რეგიონები
კატეგორია:მოკეგუის რეგიონი
ფერნანდო ბელაუნდე ტერი

**ფერნანდო ბელაუნდე ტერი** (; დ.  7 ოქტომბერი, 1912, ლიმა, პერუ — გ. 4 ივნისი, 2002, იქვე) — პერუელი  პოლიტიკური მოღვაწე.  ორჯერ პერუს პრეზიდენტი 1963–1968 და 1980–1985 წლებში.

## ბიოგრაფია 
დაიბადა ლიმაში, ესპანელი არისტოკრატების ოჯახში. აუგუსტო ლეგიას მმართველობის დროს რეპრესიების გამო  1924 წელს იძულებით გადასახლდნენ საფრანგეთში. სადაც მომავალმა პრეზიდენტმა მიიღო საშუალო და უმაღლესი განათლება. 1930–1935  წლებში. სწავლობდა არქიტექტურას აშშ-ში, მაიამის უნივერსიტეტში. ამის შემდეგ იგი გადასახლდა მექსიკაში და მცირე ხნით მუშაობდა არქიტექტორად, მანამ სანამ პერუში დაბრუნდებოდა (1936).  1937 წელს დააარსა ჟურნალი «Arquitecto Peruano».   მისი პოლიტიკური კარიერა დაიწყო 1944 წელს. 

გარდაიცვალა ლიმაში 2002 წელს. დემოკრატიაში შეტანილი წვლილისათვის უწოდეს პერუს დემოკრატიის მამა.  

## ლიტერატურა
* Tauro del Pino, Alberto: *Enciclopedia Ilustrada del Perú*. Tercera Edición. Tomo 11. MEN-OJE. Lima, PEISA, 2001. ISBN 9972-40-160-9
* Vargas Ugarte, Rubén: *Historia General del Perú*. Octavo y Noveno Tomo. Primera Edición. Editor Carlos Milla Batres. Lima, Perú, 1971.
* Varios autores: *Historia del Perú*. Lima, Lexus Editores, 2000. ISBN 9972-625-35-4

კატეგორია:პერუს პრეზიდენტები
კატეგორია:დაბადებული 7 ოქტომბერი
კატეგორია:დაბადებული 1912
კატეგორია:გარდაცვლილი 4 ივნისი
კატეგორია:გარდაცვლილი 2002
კატეგორია:გადატრიალების შედეგად თანამდებობიდან გადაყენებული ლიდერები
პუნო

**პუნო** – ქალაქი პერუში, ქვეყნის სამხრეთ-აღმოსავლეთ ნაწილში, ტიტიკაკას ტბის სანაპიროზე. პუნოს რეგიონისა და პუნოს პროვინციის დედაქალაქი. ქალაქი 1668 წელს დააარსა ვიცე-მეფე პედრო ანტონიო ფერნანდო დე კასტრომ, როგორც პაუკაროლას პროვინციის დედაქალაქი და მას *სან-ხუან-ბაუტისტა-დე-პუნო* უწოდა. მოგვიანებით ქალაქს სახელი შეეცვალა და ეწოდა *სან-კარლოს-დე-პუნო*, ესპანეთის მეფე კარლ II-ის პატივსაცემად. ქალაქში მრავლადაა კოლონიალიზმის პერიოდში აშენებული ეკლესია.

## პუნო დღეს 
დღეისათვის პუნო რეგიონის აგრარული ცენტრია. ქალაქში მრავლად შეხვდებით ნახევრად დაუმთავრებელ სახლს. ამის მიზეზი მარტივია – მოსახლეობას ძალიან უჭირს და თითქმის გადასახადებსაც ვერ იხდის. ქალაქის ეკონომიკის მნიშვნელოვან ნაწილს შეადგენს შავი ბაზარი, რომელიც გაჯერებულია ბოლივიიდან შემოტანილი იაფფასიანი კობტრაბანდული საქონელით. პრეზიდენტ ალან გარსიას დადგენილებით, ქალაქს მიენიჭა  „სპეციალური ეკონომიკური ზონის" სტატუსი. პუნოს ემსახურება ინკა მანკო კაპაკის საერთაშორისო აეროპორტი.

[thumb|left|px|250|მცურავი კუნძულები [ტიტიკაკას ტბაში]]
პუნოს პერუს ფოლკლორის დედაქალაქს უწოდებენ. აქ ხშირად იმართება სხვადასხვა კულტურული ღონისძიებები. პუნოს ტერიტორია ტიტიკაკას ტბის მისადგომებთან, გარშემორტყმულია 41 მცურავი კუნძულით. ეს ადამიანის ხელით შექმნილი კუნძულები დასახლებულია ჯერ კიდევ ინკებამდელი უროსის ხალხით და წარმოადგენს საკმაოდ პოპულარულ ტურისტულ ღირსშესანიშნაობებს.

## რესურსები ინტერნეტში
* Puno's music
* General facts and travel information about Puno 
* MSN Map - elevation = 3808m 

კატეგორია:პერუს ქალაქები
პერუს სახალხო მოძრაობა

**პერუს სახალხო მოძრაობა** () – პერუს ცენტრისტული და სოციალ-დემოკრატიული პოლიტიკური პარტია. დაარსდა  1956 წელს  ფერნანდო ბელაუნდე ტერის მიერ. 

## პერუს პრეზიდენტები პარტიიდან 
*ფერნანდო ბელაუნდე ტერი
*ვალენტინ პანიაგა

## რესურსები ინტერნეტში
*სახალხო მოძრაობის ოფიციალური საიტიn  
*Congress - Popular Action 

კატეგორია:პერუს პოლიტიკური პარტიები
კატეგორია:1956 წელს დაარსებული პოლიტიკური პარტიები
კატეგორია:პოლიტიკური პარტიები ანბანის მიხედვით
ტუმბესის რეგიონი

**ტუმბესი** — რეგიონი პერუში. მისი ფართობია 4 045.86 კმ². მოსახლეობა - 191 713 (2004 წლის მონაცემებით). რეგიონის დედაქალაქია ტუმბესი.  ტუმბესს აღმოსავლეთიდან ესაზღვრება წყნარი ოკეანე და პერუს შემდეგი რეგიონები: სამხრეთიდან - პიურა, ხოლო ჩრდილოეთიდან – ეკვადორი. 

რეგიონის მთავარი ბუნებრივი რესურსებია: ნავთობი, თამბაქო და ბანანი.

## ადმინისტრაციული დაყოფა 
thumb|left|ტუმბესის რეგიონის ადმინისტრაციული დაყოფა.
ტუმბესის რეგიონი იყოფა 3 პროვინციად და 20 რაიონად

ტუმბესის რეგიონის პროვინციების სია:

* კონტრალმირანტე-ვილიარი (სორიტოსი)
* ტუმბესი (ტუმბესი)
* სარუმილია (სარუმილია)

კატეგორია:პერუს რეგიონები
გლიკოკალიქსი

**გლიკოკალიქსი** (glycocalyx ბერძნ.glycos – ტკბილი) — გლიკოპროტეიდული ზემემბრანული კომპლექსი, ასოცირებულია პლაზმოლემასთან. მნიშვნელოვანი როლი ენიჭება უჯრედის რეცეპტორულ ფუნქციებში. შედგება ცილა – ფერმენტებისაგან, გლიკოპროტეიდებისა და პოლისაქარიდებისაგან.

## რესურსები ინტერნეტში
* Smart carbohydrate chemistry as a means to understand glycocalyx biology  – Video by the Lindhorst group at Beilstein TV

კატეგორია:პოლიმერები
კატეგორია:პოლისაქარიდები
ტალარა

**ტალარა** () — ქალაქი ჩრდილო-დასავლეთ პერუში პიურას რეგიონში, ტალარის პროვინციის ადმინისტრაციული ცენტრი. მოსახლეობა  103,2 ათ. ადამიანი (2005).

მდებარეობს სამხრეთ ამერიკის ყველაზე დასავლეთ წერტილთან, პარინიასის კონცხთან,  ახლოს.  იგი წყნარი ოკეანის მნიშვნელოვანი პორტია. არის ნავთობმოპოვებისა და ნავთობგადამუშავების ცენტრი. 

## რესურსები ინტერნეტში
*Municipalidad de Talara
*Talara 

კატეგორია:პერუს ქალაქები
პარინიასი

მინი|300პქ|მარჯვნივ|პარინიასის კონცხი 2012 წელს.
**პარინიასის კონცხი** () — სამხრეთ ამერიკის ყველაზე დასავლეთით მდებარე  წერტილი. გეოგრაფიული კოორდინატებია — .

კონცხი მდებარეობს პერუს ჩრდილო-დასავლეთ ნაწილში, ტალარის პროვინციის ლე-ბრეას რაიონში. უახლოესი დასახლებული პუნქტია კონცხიდან 5 კმ-ში, ჩრდილო-დასავლეთით მდებარე ნეგრიტოსების დასახლება.

## რესურსები ინტერნეტში
* თანამედროვე გეოგრაფიული სახელების ლექსიკონი

კატეგორია:პერუს გეოგრაფია
კატეგორია:სამხრეთ ამერიკის კონცხები
კატეგორია:პერუს კონცხები
ტოკეპალა

thumb|200px|right|ტოკეპალის კედლის მხატვრობა
**ტოკეპალის მღვიმე**  () — გამოქვაბული ტაკნის რეგიონში, პერუს სამხრეთ ნაწილში. გამოქვაბული მდებარეობს  10 მეტრის სიღრმეზე, სიგანე 5 და სიმაღლე 3 მეტრი. მღვიმის კედლებზე გვხვდება კედლის მხატვრობის ნიმუშები, რომლებიც აღწერენ ნადირობის სცენებს. 

სურათები შესრულებულია წითელი, ყვითელი, მწვანე და შავი ფერის საღებავებით. ნახატები თარიღდება ძვ. წ.  7600 წლით.  

## რესურსები ინტერნეტში
* La mine de Toquepala vue de l'espace 

კატეგორია:პერუს არქეოლოგიური ძეგლები
კატეგორია:მღვიმეები ანბანის მიხედვით
ვილკაბამბა

ტოპონიმი **ვილკაბამბა** შეიძლება აღნიშნავდეს:

* ვილკაბამბა — ინკების პერიოდის ქალაქი პერუში.
* ვილკაბამბა — ქალაქი ეკვადორში.
პერუს 20 უდიდესი ქალაქის სია

thumb|right|არეკიპას კათედრალი
thumb|right|ტრუხილიოს პლასა დე არმასი ღამით
thumb|right|კუსკოს ხედი

აქ წარმოდგენილია პერუს 20 უდიდესი ქალაქის სია მოსახლეობის მიხედვით.

## იხილეთ აგრეთვე
*პერუს ქალაქები

## რესურსები ინტერნეტში
*http://www.inei.gob.pe/biblioineipub/bancopub/Est/Lib0842/index.htm 
*http://www.saludarequipa.gob.pe/
*http://www.diresalalibertad.gob.pe/
*http://www.minsa.gob.pe/
*http://www.munichiclayo.gob.pe/g_urbanismo/ 

*
მარი დორენ-აბერი

**მარი დორენ-აბერი** (; დ. 19 ივნისი, 1986, ლიონი, საფრანგეთი) — ფრანგი ბიატლონისტი. 2010 წლის ოლიმპიური თამაშების ბრინჯაოს პრიზიორი სპრინტში. მსოფლიო ჩემპიონატის ბრინჯაოს მედლის მფლობელი 2009 წლის მსოფლიო ჩემპიონატზე.

## რესურსები ინტერნეტში
* 

კატეგორია:ფრანგი ბიატლონისტები
კატეგორია:დაბადებული 1986
კატეგორია:დაბადებული 19 ივნისი
კატეგორია:ლიონში დაბადებულები
კატეგორია:ცოცხალი ადამიანები
ტორდესილასის ხელშეკრულება

thumb|px|ტორდესილასის ხელშეკრულების ორიგინალი
**ტორდესილასის ხელშეკრულება** დაიდო 1494 წლის 7 ივნისს, ტორდესილასში (*ესპანეთი*), რომის პაპის ალექსანდრე VI-ის ინიციატივით, ესპანეთსა და პორტუგალიას შორის. ხელშეკრულების საფუძველზე, დადგენილ იქნა გამყოფი ხაზი, დასავლეთის გრძედის 46° მერიდიანი, რომლის დასავლეთით აღმოჩენილი ყველა ახალი ტერიტორია ცხადდებოდა ესპანეთის საკუთრებად, ხოლო მისგან აღმოსავლეთით აღმოჩენილი ახალი მიწები პორტუგალიის სამფლობელოებად.
thumb|left|px|დასავლეთის 46° მერიდიანი (*მარცხნივ*)
მაგრამ შემდგომში პორტუგალიელებმა დაარღვიეს ეს ხელშეკრულება, როდესაც მერიდიანის დასავლეთითაც აითვისეს მიწები და შექმნეს კოლონია ბრაზილია.

## რესურსები ინტერნეტში 
*ტორდესილასის ხელშეკრულება  (about.com)
* ტორდესილასის ხელშეკრულება   Archivo General de Indias
* ტორდესილასის ხელშეკრულება English translation from Blair
* *Compact Between the Catholic Sovereigns and the King of Portugal Regarding the Demarcation and the Division of the Ocean Sea* English translation from Blair

კატეგორია:საერთაშორისო ხელშეკრულებები
კატეგორია:XV საუკუნის სამშვიდობო ხელშეკრულებები
უკაიალის რეგიონი

**უკაიალი** — რეგიონი პერუში. მისი ფართობია 101 830.64 კმ². მოსახლეობა - 402 445 (2004 წლის მონაცემებით). რეგიონის დედაქალაქია პუკალიპა. უკაიალი იყოფა 4 პროვინციად და 14 რაიონად. პერუს რეგიონებიდან მას ესაზღვრება: დასავლეთიდან - უანუკო, პასკო და ხუნინი, სამხრეთითდან - კუსკო და მადრე-დე-დიოსი, ხოლო ჩრდილოეთიდან - ლორეტო. უკაიალის აღმოსავლეთიდან ესაზღვრება ბრაზილია.

რეგიონის მთავარი ბუნებრივი რესურსებია: ხე-ტყე და ციტრუსი. 

კატეგორია:პერუს რეგიონები
მირანდა კოსგროუ

**მირანდა ტეილურ კოსგროუ** (ინგლ. Miranda Taylor Cosgrove;დ. 14 მაისი,1993), ცნობილი, როგორც უბრალოდ **მირანდა კოსგროუ** — ამერიკელი მსახიობი და მომღერალი. მან კარიერა დაიწყო 3 წლის ასაკში, როდესაც მონაწილეობა მიიღო სატელევიზიო რეკლამაში. მისი სადებიუტი ფილმი იყო „School of Rock“ (2003). მირანდამ პირველი თვალსაჩინო როლი ითამაშა „Nickelodeon–ის“ საოჯახო კომედიაში „Drake and Josh“ (2004-2007), შემდეგ მიიღო მონაწილეობა ტელესერიალში „iCarly“ (2007–დღემდე). ამ ფილმის თითო ეპიზოდში მირანდა $180 000 იღებს.რითაც ის გახდა რიგით მეორე ბავშვი ანაზღაურებით ტელევიზიაში.

მირანდას სადებიუტო ალბომი გამოვიდა 2010 წლის 27 აპრილს სახელწოდებით *Sparks Fly*.

## რესურსები ინტერნეტში 
* ოფიციალური საიტი 
* 

## სქოლიო 
კატეგორია:ამერიკელი მსახიობები
კატეგორია:დაბადებული 1993
კატეგორია:ამერიკელი მომღერლები
კატეგორია:დაბადებული 14 მაისი
კატეგორია:ცოცხალი ადამიანები
პერუს ისტორიის ქრონოლოგია

__NOTOC__
აქ წარმოდგენილია **პერუს ისტორიის ქრონოლოგია**. 

12 - 13 - 14 - 15 - 16 - 18 - 19 - 20 - 21st

## 12 საუკუნე 
## 13 საუკუნე 
## 14 საუკუნე 
## 15 საუკუნე 
## 16 საუკუნე 
## 18 საუკუნე 
## 19 საუკუნე 
## 20 საუკუნე 
## 21 საუკუნე 
## რესურსები ინტერნეტში
* Archaeological information from the North of Peru 
* Machu Picchu information, photos, maps and more
* World Almanac 2009 information about History of Peru and more
* U.S. State Department Background Note: Peru
*WorldStatesmen
* State of Fear  is a documentary that tells the story of Peru's war on terror based on the findings of the Peruvian Truth and Reconciliation Commission.
*  Ayacucho República Aristocrática photo gallery 

კატეგორია:პერუს ისტორია
გუსტავო ხიმენესი

**გუსტავო ხიმენესი**  (; დ. 1886, სერო-დე-პასკო, პერუ — გ. 14 მარტი, 1933, პაიხანი, პერუ) — პერუელი სამხედრო და პოლოიტიკური მოღვაწე,  დროებითი სამთავრობო ხუნტის მესამე პრეზიდენტი (ფაქტობრივად პერუს სახელმწიფოს მეთაურის) პოსტი ეკავა 1931 წლის 5-დან 11 მარტამდე.

იგი იბრძოდა აუგუსტო ლეგიას ხელისუფლების წინააღმდეგ, მაგრამ ლეგიას დამხობის შემდეგ სახელმწიფო მეთაურის თანამდებობა  ჯერ მანუელ მარია პონსე ბრუსეტს (2 დღით), შემდეგ კი ლუის მიგელ სანჩეს სეროს ეკავა რამდენიმე თვის განმავლობაში. სულ მალე სანჩეს სერო იძულებული გახდა უარი ეთქვა თანამდებობაზე რიკარდო ლეონსიო ელიასის სასარგებლოდ, თუმცა ეს უკანასკნელი თანამდებობაზე დარჩა მხოლოდ 4 დღე, მისი ხელისუფლება კი სახელმწიფო გადატრიალების შედეგად დაამხო გუსტავო ხიმენესმა.

აღნიშნული მწვავე პოლიტიკური კრიზისის ფონზე მარტის 11 დღეში პერუს სახელმწიფოს მეთაურის თანამდებობაზე სამი პიროვნება იმყოფებოდა.

## ლიტერატურა
* Basadre, Jorge: *Historia de la República del Perú. 1822 - 1933*, Octava Edición, corregida y aumentada. Tomo 2. Editada por el Diario "La República" de Lima y la Universidad "Ricardo Palma". Impreso en Santiago de Chile, 1998.
* Tauro del Pino, Alberto: *Enciclopedia Ilustrada del Perú*. Tercera Edición. Tomo 11. MEN-OJE. Lima, PEISA, 2001. ISBN 9972-40-160-9
* Vargas Ugarte, Rubén: *Historia General del Perú*. Octavo y Noveno Tomo. Primera Edición. Editor Carlos Milla Batres. Lima, Perú, 1971.
* Varios autores: *Historia del Perú*. Lima, Lexus Editores, 2000. ISBN 9972-625-35-4

კატეგორია:პერუს პრეზიდენტები
კატეგორია:დაბადებული 1886
კატეგორია:გარდაცვლილი 14 მარტი
კატეგორია:გარდაცვლილი 1933
Traveling Wilburys

**Traveling Wilburys** — 1980-იანი წლების ბოლოს შექმნილი სუპერჯგუფი. მასში შედიოდა მსოფლიო როკ და პოპ მუსიკის ხუთი ვარსკვლავი: ჯორჯ ჰარისონი, ჯეფ ლინი, როი ორბისონი, ტომ პეტი და ბობ დილანი. ჯგუფმა თავისი ორწლიანი არსებობის მანძილზე ჩაწერა ორი ალბომი.

სიტყვა Wilburys იყო სლენგი, რომელიც მოიგონეს ჯორჯ ჰარისონმა და ჯეფ ლინმა 1987 წელს ჰარისონის Cloud Nine ალბომის ჩაწერის პერიოდში, როგორც სტუდიის ჩამწერი მოწყობილობებისათვის შექმნილი მოფერებითი სახელი. ჰარისონი მიუთითებდა რა აპარატურის მიერ დაშვებულ შეცდომებზე, ხუმრობით მიანიშნებდა ლინს: „We'll bury 'em in the mix“. ეს ტერმინი იქნა გამოყენებული ხელმეორედ, როდესაც მთელი ჯგუფი ერთად შეიკრიბა. ჰარისონმა ჯგუფის დასახელებად წამოაყენა The Trembling Wilburys, ამის ნაცვლად კი ლინმა შესთავაზა Traveling, რომელიც ჯგუფმა მოიწონა. ამერიკულად დაწერილი Traveling ბრიტანული Travelling-ის ნაცვლად იმიტომ გამოიყენეს, რომ ჯგუფმა მოღვაწეობა დაიწყო შეერთებულ შტატებში, ხოლო შემადგენლობაში იყვნენ სამი ამერიკელი და ორი ბრიტანელი.

## დისკოგრაფია
### სტუდიური 
* *Traveling Wilburys Vol. 1* — გამოვიდა 1988 წლის 25 ოქტომბერს ლეიბლზე Wilbury, 2 წლის შემდეგ ხელახლა გამოვიდა ლეიბლზე „Warner Bros.“.
* *Traveling Wilburys Vol. 3* — გამოვიდა 1990 წლის 19 ოქტომბერს ლეიბლზე *Wilbury*, შემდეგ — Warner Bros..

### კომპილაციური
* „The Traveling Wilburys Collection“ — გამოვიდა 2007 წლის 12 ივლისს ლეიბლზე 12 Rhino.

### სინგლები
* „Handle with Care“ — 1988
* „Last Night“ — 1988
* „End Of The Line“ — 1989
* „Heading For The Light“ — 1989
* „Nobody's Child“ — 1990
* „She's My Baby“ — 1990
* „Inside Out“ — 1991

## ლიტერატურა
* 
* 
* 
* 
* 

## რესურსები ინტერნეტში
* ოფიციალური საიტი
* Traveling Wilburys
* ფანების გვერდი

კატეგორია:Traveling Wilburys
კატეგორია:ჯორჯ ჰარისონი
კატეგორია:ტომ პეტი
კატეგორია:როი ორბისონი
კატეგორია:ბობ დილანი
კატეგორია:ჯეფ ლინი
კატეგორია:სუპერჯგუფები
კატეგორია:1988 წელს ჩამოყალიბებული ჯგუფები
კატეგორია:გრემის ჯილდოს მფლობელები
ვილკაბამბა (პერუ)

thumb|300px|ედმუნდო გილანი და ელიზაბეტა ძიკოვსკი ვილკაბამბას ნანგრევებთან
**ვილკაბამბა** () — ინკების ქალაქი, რომელიც 1539 წელს დააარსა მანკო ინკა იუპანკიმ, როდესაც ესპანელებთან დამარცხებული ინკების გარკვეულმა ნაწილმა ტყეს შეაფარა თავი. ქალაქი წარმოადგენდა ინკების იმპერიის უკანასკნელ თავშესაფარს, სანამ ის 1572 წელს ესპანელებმა არ გაანადგურეს, რითაც ფაქტობრივად შეწყდა ინკების წინააღმდეგობა დამპყრობლებისადმი.

## ისტორია 
1892 წელს, პერუში გამოჩნდა სამი ადამიანი, რომელთაც გადაწყვიტეს ვილკაბამბას პოვნა. ესენი იყვნენ, მანუელ უგარტე, მანუელ ლოპეს ტორესი და ხუან კანსიო საავედრა.

1960 წელს, მნიშვნელოვანი აღმოჩენები გააკეთეს და გამოკვლევები ჩაატარეს მეცნიერებმა ანტონიო სანტადერ გასეილმა და ჯენ სავოიმ.

1976 წელს, ნანგრევების გამოკვლევებს აგრძელებენ ედმუნდო გილანი და პოლონელი მკვლევრები – ტონი ჰალიკი და ელიზაბეტა ძიკოვსკი. აღსანიშნავია, რომ ექსპედიციაში წასვლამდე, გილანი ესტუმრა სევილიის მუზეუმს, სადაც მან აღმოაჩინა ესპანელი კონკისტადორების წერილები, რომლებშიც ისინი აღწერდნენ, თუ როგორ აღმოაჩინეს მათ ვილკაბამბა. წერილების შინაარსისა და ნანგრევების შედარებამ, მათ დამატებითი მასალები მისცა ვილკაბამბას ზუსტი ადგილმდებარეობის დასადგენად.

1981 წელს, ამერიკელმა მკვლევარმა, გრეგორი დეირმენჯიანმა, მიაღწია ქალაქის ნანგრევებს და ისინი ფოტოებზეც აღბეჭდა. ამასთან, გამოაქვეყნა დიდი სტატია ვილკაბამბას შესახებ, რომელიც სულ მალე გახდა პოპოლარული.

უფრო მოგვიანებით, ვინსენტ ლიმ ჩაატარა მნიშვნელოვანი არქეოლოგიური გათხრები და დაამტკიცა, რომ ეს ნანგრევები მართლაც ინკების ქალაქი ვილკაბამბა იყო. 
 
ინკების დაკარგული ქალაქი არაერთი მწერლის შთაგონების წყარო ქცეულა. ასევე ვილკაბამბა ასახულია რამდენიმე შემეცნებით კომპიუტერულ თამაშშიც.

## იხილეთ აგრეთვე
*პერუს არქეოლოგიური ძეგლები

## ლიტერატურა 
* Deyermenjian, Gregory "Vilcabamba Revisited" in South American Explorer, No. 12 (1985)
* Hemming, John (1970). The conquest of the Incas. New York: Harcourt Brace Jovanovich. ISBN 978-0-15-602826-4.
* Lee, Vincent H. L. (2000). Forgotten Vilcabamba: final stronghold of the Incas. [Wilson, Wyo.]: Sixpac Manco Publications. ISBN 978-0-9677109-0-7.
* Santander Casselli, Antonio (no date) "Vilcabamba" in Andanzas de un Soñador.

კატეგორია:პერუს ისტორია
კატეგორია:პერუს არქეოლოგიური ძეგლები